Illas de la Societat

Las illas de la Societat (Îles de la Société en francés, te fenua Tōtaiete mā en tahitian) forman un archipèla de 14 illas dins lo Pacific sud, administrativament partida de la Polinesia Francesa. Existís pas un nom tahitian per l'archipèla e s'utiliza la transcripcion fonetica Tōtaiete a partir de l'anglés Society. A una populacion de 214 445 abitants (cens del 2002) e cobrís una superfícia de 1 598 km². Las illas son divididas geograficament e administrativament en dos grops. D'èst a oèst son: Illas del Vent (Îles du-Vent): Mehetia Tahiti, ont i a Pape’ete, la capitala. Moorea Maiao Tetiaroa Illas jol vent (Îles Sous-le-Vent): Huahine Raiatea Tahaa, parteja la meteissa corona de coralh amb Raiatea. Bora Bora Tupai (Motu Iti) Maupiti Maupihaa (Mopelia) Manuae (Scilly) Motu One (Bellinghausen) Lo neerlandés Jacob Roggeveen, en 1722, foguèt lo primèr europèu a trobar una illa de l'archipèla, la pichona Maupiti, mas s'i arrestèt pas. En 1767, Samuel Wallis descobriguèt Tahiti. Lo francés Louis Antoine de Bougainville, en 1768, nomenèt l'archipèla illas Borbon en onor a la familha reiala francesa. L'anglés James Cook, en 1767, la nomenèt Society Islands en onor a la Royal Society de Londres, organizatriz del viatge.